**Rámcová dohoda na poskytovanie lesníckych služieb**

uzatvorená podľa zákona č. 343/2015 o verejnom obstarávaní a o zmene a doplnení niektorých zákonov (ďalej len „ZoVO“) a

v zmysle ustanovenia § 269 ods.2 zákona č. 513/1991 Zb. Obchodného zákonníka v znení neskorších predpisov

|  |  |
| --- | --- |
| **1. Objednávateľ** |  |
| názov organizácie: **Národné lesnícke centrum** |  |
| sídlo: T. G. Masaryka 2175/22, 960 01 Zvolen | |
| zastúpený: Bc. Ing. Ľuboš Halvoň, PhD., generálny riaditeľ |  |
| IČO: 42001315 |  |
| DIČ: 2022091027 |  |
| Bankové spojenie: SK2022091027 |  |
| IBAN: SK20 8180 0000 0070 0024 1498 |  |
|  |  |
|  |  |

(ďalej len „**Objednávateľ**“)

|  |  |  |  |
| --- | --- | --- | --- |
| **2. Poskytovatelia** | |  | |
| **Poskytovateľ 1:**  obchodné meno: | |  | |
| sídlo: | |  | |
| zastúpený: | |  | |
| IČO: | |  | |
| IČ DPH: | |  | |
| DIČ: | |  | |
| Bankové spojenie: | |  | |
| IBAN: | |  | |
| SWIFT: | |  | |
| Zapísaný v obchodnom registri | | | |
|  |  | |
|  |  | |

|  |  |  |
| --- | --- | --- |
| **Poskytovateľ 2:**  obchodné meno: | |  |
| sídlo: | |  |
| zastúpený: | |  |
| IČO: | |  |
| IČ DPH: | |  |
| DIČ: | |  |
| Bankové spojenie: | |  |
| IBAN: | |  |
| SWIFT: | |  |
| Zapísaný v obchodnom registri | | |
|  |  | |
|  |  | |

|  |  |  |
| --- | --- | --- |
| **Poskytovateľ 3:**  obchodné meno: | |  |
| sídlo: | |  |
| zastúpený: | |  |
| IČO: | |  |
| IČ DPH: | |  |
| DIČ: | |  |
| Bankové spojenie: | |  |
| IBAN: | |  |
| SWIFT: | |  |
| Zapísaný v obchodnom registri | | |
|  |  | |
|  |  | |

(ďalej každý poskytovateľ 1 až 3 samostatne len ako „Poskytovateľ“ a spoločne len ako „Poskytovatelia)

Objednávateľ a Poskytovatelia ďalej spoločne len ako „zmluvné strany“, alebo jednotlivo ako „zmluvná strana“.

Rámcová dohoda na poskytovanie lesníckych služieb ďalej len „Rámcová dohoda“).

**P r e a m b u l a**

Zmluvné strany uzatvárajú túto Rámcovú dohodu za účelom napĺňania cieľov Plánu obnovy a odolnosti Slovenskej republiky v rámci Komponentu 5 – Adaptácia na zmenu klímy, konkrétne investície „Obnova a pestovanie lesov odolných voči klimatickej zmene“. V súlade s princípmi trvalo udržateľného hospodárenia v lesoch a na základe výsledku postupu verejného obstarávania vedeného podľa ZoVO, majú zmluvné strany záujem zabezpečiť odbornú, efektívnu a transparentnú realizáciu lesníckych činností na pozemkoch vo vlastníctve Slovenskej republiky alebo v správe subjektov štátnej správy. Táto rámcová dohoda upravuje základné podmienky ich spolupráce pri výkone činností uvedených v Prílohe č. 1 tejto dohody, ktoré sú zamerané na obnovu, pestovanie a ochranu lesných porastov s cieľom zvýšiť ich ekologickú stabilitu a odolnosť voči dopadom klimatickej zmeny.

**Článok 1**

**Úvodné ustanovenie**

* 1. Účastníci dohody uzatvárajú túto Rámcovú dohodu v súlade so ZoVO na základe výsledku verejného obstarávania na predmet zákazky „**Budovanie lesov odolných voči zmene klímy (Building forests resilient to climate change)“ časť č. ... ..............(..........................................) z Plánu obnovy a odolnosti Slovenskej republiky v rámci Komponentu 5 Adaptácia na zmenu klímy“** , ktorú Objednávateľ ako verejný obstarávateľ vyhlásil vo Vestníku verejného obstarávania č. ... zo dňa ... pod značkou ... a v Úradnom Vestníku Európskej únie č. ... zo dňa ... pod značkou (ďalej iba ako „verejné obstarávanie“).

* 1. Každý Poskytovateľ vyhlasuje, že:
     1. sa oboznámil a preskúmal všetky podmienky a okolnosti súvisiace s realizáciou predmetu Rámcovej dohody a sú mu známe všetky technické a kvalitatívne podmienky plnenia predmetu Rámcovej dohody,
     2. predmet Rámcovej dohody je mu jasný a na základe svojich schopností, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni a v súlade s touto Rámcovou dohodou, ako aj príslušnými právnymi predpismi,
     3. je oprávnený a po celú dobu platnosti Rámcovej dohody bude oprávnený poskytovať Objednávateľovi služby uvedené v článku 2 Rámcovej dohody.
  2. Účelom tejto Rámcovej dohody je zabezpečiť pre Objednávateľa výber Poskytovateľa a následnú realizáciu čiastkových zákaziek prostredníctvom Objednávok na poskytovanie lesníckych služieb definovaných v článku 2 tejto Rámcovej dohody, a to hospodárnym, transparentným a efektívnym spôsobom, pri zachovaní princípov proporcionality, rovnakého zaobchádzania a nediskriminácie hospodárskych subjektov.
  3. Objednávateľ uzatvára túto Rámcovú dohodu s maximálne tromi úspešnými uchádzačmi, ktorí sa zúčastnili verejnej súťaže a predložili ponuku v lehote na predkladanie ponúk, splnili podmienky účasti a požiadavky na predmet zákazky a neboli z postupu verejného obstarávania vylúčení alebo ich ponuka nebola z postupu verejného obstarávania vylúčená na základe niektorého z dôvodov stanovených ZoVO a poskytli riadnu súčinnosť pri uzatváraní Rámcovej dohody podľa ZoVO. Počas trvania tejto Rámcovej dohody bude dochádzať k opätovnému otváraniu súťaže prostredníctvom zadania konkrétnej požiadavky Objednávateľa na poskytovanie lesníckych služieb podľa článku 2 tejto Rámcovej dohody adresovanej všetkým Poskytovateľom v súlade s § 83 ods. 5 písm. b) ZoVO.
  4. K opätovnému otváraniu súťaže prostredníctvom zadania konkrétnej požiadavky Objednávateľa dochádza postupom uvedeným v článku 5, ak ide o výber Poskytovateľa na poskytovanie lesníckych služieb definovaných v článku 2 tejto Rámcovej dohody.
  5. Ak konkrétny Poskytovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Rámcovej dohody v súlade s § 34 ods. 3 ZoVO používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
  6. Povinnosti vyplývajúce z tejto Rámcovej dohody sa vzťahujú na každého Poskytovateľa osobitne, ak z ich obsahu alebo zo súvislostí jednotlivých ustanovení tejto dohody nevyplýva inak. Každý Poskytovateľ plní povinnosti a zodpovedá za ich plnenie samostatne vo vzťahu k Objednávateľovi.

**Článok 2**

**Predmet Rámcovej dohody**

1. Rámcová dohoda upravuje podmienky, za akých Objednávateľ zadáva požiadavky na zabezpečenie lesníckych služieb (ďalej len „lesnícke služby“ alebo „lesnícke činnosti“) a za akých Poskytovateľ v súlade s účelom Rámcovej dohody uvedeným v bode 1.3 lesnícke služby pre Objednávateľa vykonáva.
2. Poskytovateľ v súlade s bodom 2.1 za podmienok uvedených v Rámcovej dohode sa zaväzuje pre Objednávateľa vykonať činnosti uvedené v Prílohe č. 1 „Zoznam lesníckych činností“ na základe konkrétnej Objednávky podľa článku 5 tejto Rámcovej dohody.
3. Táto Rámcová dohoda má povahu rámcovej zmluvy, ktorou sa rámcovo upravujú práva a povinnosti zmluvných strán. Bez uzatvorenia Objednávok podľa tejto Rámcovej dohody nevzniká Poskytovateľovi nárok na plnenie ani na úhradu ceny.
4. Podmienky zadávania a realizácie Objednávok upravuje článok 5 tejto Rámcovej dohody.

**Článok 3**

**Miesto plnenia predmetu zákazky**

1. Miesto plnenia jednotlivých čiastkových zákaziek bude určené v príslušnej Objednávke, ku ktorej sú vždy priložené jeden alebo viaceré Zákazkové listy. V Objednávke budú jednoznačne identifikované konkrétne lesné celky (LC) a jednotky priestorového rozdelenia lesa (JPRL), v ktorých sa bude plnenie realizovať. V jednotlivých Zákazkových listoch sa tieto lokality následne rozčlenia podľa vecného alebo časového usporiadania lesníckych činností.
2. Na účely tejto Rámcovej dohody sa miesto plnenia špecifikuje pomocou štandardných lesníckych identifikačných údajov, najmä:

* JPRL (jednotka priestorového rozdelenia lesa) – základná jednotka pre zisťovanie stavu lesa, plánovanie hospodárenia, vedenie lesnej hospodárskej evidencie a kontroly hospodárenia,
* LC (lesný celok) – organizačná jednotka hospodárenia v lesoch,
* prípadne aj LHC (lesný hospodársky celok), porastová skupina,
* alebo iné údaje vyplývajúce z Programu starostlivosti o lesy (PSL), Zákazkového listu alebo súvisiacej odbornej lesníckej dokumentácie.

**Článok 4**

**Doba trvania a čas vykonania čiastkovej zákazky**

* 1. Rámcová dohoda sa uzatvára na obdobie od nadobudnutia účinnosti tejto dohody do 31.12.2026 alebo do vyčerpania finančného limitu za celý predmet zákazky v objeme **...................** EUR bez DPH, podľa toho, ktorá z týchto skutočností nastane skôr. Predpokladaný čas plnenia, vrátane termínu začatia a ukončenia prác v rámci konkrétneho lesného celku alebo jeho časti, bude špecifikovaný v Objednávke. Vzhľadom na podmienky projektu, ktorý má byť financovaný z Plánu obnovy a odolnosti ako sa uvádza v Preambule, sa predmet zákazky má poskytnúť v celom svojom rozsahu pre všetky jeho časti do 30.6.2026. Rámcová dohoda bude uzatvorená na dobu od nadobudnutia jej účinnosti do 31.12.2026 alebo do vyčerpania finančného limitu podľa toho, ktorá skutočnosť nastane skôr, pričom dôvodom jej uzatvorenia na dlhšiu dobu ako je požiadavka poskytnúť celý predmet zákazky do 30.6.2026 je umožnenie pokračovať v realizácii predmetu zmluvy aj po tomto dátume v prípade, ak bude zo strany Ministerstva investícií, regionálneho rozvoja a informatizácie Slovenskej republiky potvrdené predĺženie realizácie projektu podľa bodu 6.1 tejto časti súťažných podkladov.
  2. Objednávka bude vykonávaná na základe Zákazkových listov, v ktorých Objednávateľ bude určovať konkrétny čas vykonania lesníckych činností. V prípade podpísania Zákazkového listu sú termíny začatia a ukončenia prác v ňom uvedené pre Poskytovateľa záväzné a je povinný ich dodržať. Poskytovateľ je povinný prevziať miesto plnenia uvedené v Zákazkovom liste (ďalej len „miesto plnenia“ alebo „pracovisko“) a začať s výkonom objednanej služby v lehote podľa bodu 8.2 tejto Rámcovej dohody, počítanej od dátumu začatia prác uvedeného v Zákazkovom liste.
  3. Ak zo strany Poskytovateľa nedôjde k podpísaniu Zákazkového listu a jeho doručeniu Objednávateľovi do dvoch (2) pracovných dní od jeho doručenia Poskytovateľovi, môže Objednávateľ:
     1. od Objednávky, ktorej sa Zákazkový list týka a/alebo od plnenia, ktoré je predmetom Zákazkového listu odstúpiť,
     2. dohodnúť zmenu rozsahu a/alebo času uvedenú v Zákazkovom liste,
     3. oznámiť Poskytovateľovi, že je povinný vykonať činnosti podľa Zákazkového listu v čase uvedenom v Objednávke, a to aj bez podpisu Poskytovateľa, ak lehota na začatie prác podľa Zákazkového listu ešte neuplynula. V takom prípade je Poskytovateľ povinný prevziať miesto plnenia a začať s činnosťami v lehote podľa bodu 4.2 tejto Rámcovej dohody.

**Článok 5**

**Zadávanie čiastkových zákaziek a výber Poskytovateľa**

1. Zadávanie čiastkových zákaziek počas trvania tejto Rámcovej dohody bude realizované formou opätovného otvárania súťaže v zmysle § 83 ods. 5 písm. b) a § 83 ods. 7 ZoVO, a to prostredníctvom elektronického komunikačného systému JOSEPHINE (https://josephine.proebiz.com/sk/).
2. Objednávateľ v rámci zadávania čiastkových zákaziek vyzve všetkých Poskytovateľov, s ktorými je uzatvorená táto Rámcová dohoda, na predloženie ponuky. Výzva bude zaslaná výlučne cez systém JOSEPHINE, a to spolu so všetkými podmienkami týkajúcimi sa konkrétneho plnenia (druh činností, lokalita, predpokladaný termín výkonu, požadovaný rozsah a ďalšie údaje).
3. Lehota na predloženie ponuky je 2 pracovné dni, pričom začína plynúť nasledujúci pracovný deň po dni odoslania výzvy cez systém JOSEPHINE.
4. V odôvodnených prípadoch, najmä ak ide o rozsiahle alebo technicky zložité požiadavky, je Objednávateľ oprávnený jednostranne určiť dlhšiu lehotu na predloženie ponúk, ako je uvedené v bode 5.3 tejto Rámcovej dohody. O tejto skutočnosti musí byť Poskytovateľ informovaný vo výzve na predloženie ponuky v systéme JOSEPHINE, pričom nová lehota musí byť zreteľne uvedená.
5. Poskytovateľ je pred predložením svojej ponuky v rámci opätovného otvorenia súťaže povinný zvážiť všetky okolnosti nevyhnutné na riadne, úplné a včasné splnenie čiastkovej zákazky. Do svojej ponuky zahrnie všetky priame aj nepriame náklady spojené s plnením Objednávky vrátane logistických, personálnych, materiálových a iných prevádzkových výdavkov.
6. V prípade nezrovnalosti alebo nejasnosti v predloženej ponuke je Objednávateľ oprávnený požiadať príslušného Poskytovateľa o vysvetlenie ponuky, a ak je to potrebné, aj o predloženie dôkazov k poskytnutému vysvetleniu. Takéto vysvetlenie nesmie viesť k zmene ponuky. Za zmenu ponuky sa nepovažuje oprava zrejmých chýb v písaní a počítaní.
7. Poskytovatelia predkladajú ponuku na splnenie predmetu zákazky podľa zadaných podmienok. Ponuky budú vyhodnocované výhradne na základe kritéria najnižšej celkovej ceny v EUR s DPH. Celková cena musí zahŕňať úplný súhrn lesníckych činností definovaných v príslušnej Objednávke.
8. Vyhodnotenie ponúk vykoná Objednávateľ na základe predložených cenových návrhov. Ak ponuka Poskytovateľa s najnižšou cenou nebude v súlade so zadanými podmienkami, Objednávateľ môže zadať plnenie ďalšiemu Poskytovateľovi v poradí podľa vzostupnej ceny. Poradie ponúk sa určí od najnižšej po najvyššiu celkovú cenu.
9. V prípade rovnosti predložených cien, keď sa dvaja alebo viacerí Poskytovatelia umiestnia na prvom mieste v poradí podľa kritéria najnižšej celkovej ceny, Objednávateľ určí poradie týchto Poskytovateľov na základe dodatočného kritéria. Týmto kritériom bude nižšia jednotková cena tej lesníckej činnosti, ktorá v danej Objednávke predstavuje najvyšší podiel na jej predpokladanej celkovej cene. Ak rovnosť cien pretrvá aj po uplatnení tohto kritéria, Objednávateľ prostredníctvom systému JOSEPHINE vyzve dotknutých Poskytovateľov na predloženie nových ponúk. Lehota na predloženie novej ponuky je 24 hodín od momentu odoslania výzvy. V rámci novej ponuky môžu Poskytovatelia výhradne znížiť cenu alebo oznámiť, že od pôvodnej ponuky odstupujú. Iné zmeny ponuky nie sú prípustné. Ak Poskytovateľ nepredloží novú ponuku alebo neoznámi, že odstupuje, považuje sa za platnú jeho pôvodná ponuka. Ak sa ani týmto spôsobom nepodarí určiť úspešného Poskytovateľa, Objednávateľ je oprávnený zrušiť zadávanie zákazky v rámci opätovného otvárania súťaže. Oznámenie o zrušení bude doručené všetkým Poskytovateľom v súlade s bodom 5.14.
10. Po ukončení vyhodnotenia ponúk predložených v rámci opätovného otvárania súťaže Objednávateľ zašle všetkým Poskytovateľom, ktorí predložili ponuku, oznámenie o výsledku vyhodnotenia (ďalej len „Oznámenie o výsledku“) prostredníctvom systému JOSEPHINE. Oznámenie obsahuje poradie Poskytovateľov podľa výsledku vyhodnotenia a identifikáciu úspešného Poskytovateľa. Objednávateľ je oprávnený neprijať ani úspešnú ponuku, ak nespĺňa jeho finančné možnosti, alebo ak nastanú objektívne dôvody na zmenu alebo zrušenie potreby realizácie konkrétnej zákazky.
11. Objednávateľ doručí úspešnému Poskytovateľovi Objednávku spolu s jedným alebo viacerými Zákazkovými listami najneskôr do siedmich (7) pracovných dní odo dňa odoslania Oznámenia o výsledku. Objednávka so Zákazkovými listami bude Poskytovateľovi doručená elektronicky na e-mailovú adresu uvedenú v článku 7 bod 7.9 tejto Rámcovej dohody; za doručenie sa považuje okamih jej odoslania. V Objednávke musí byť jednoznačne uvedený početZákazkových listov, ktoré sa k nej viažu. Tento údaj slúži aj na účely následnej kontroly pri fakturácii a posudzovaní úplnosti plnenia zo strany Poskytovateľa. Vzor Zákazkového listu tvorí Prílohu č. 3 tejto Rámcovej dohody. Poskytovateľ je povinný podpísať každý Zákazkový list pri fyzickom preberaní príslušného pracoviska podľa bodu 8.2 tejto Rámcovej dohody, pričom tento podpis nemá vplyv na platnosť a účinnosť Objednávky ako takej.
12. Pre zamedzenie pochybností zmluvné strany výslovne dohodli, že v prípade zrušenia postupu zadávania čiastkovej zákazky v rámci opätovného otvárania súťaže, ako aj v prípade, ak Objednávateľ úspešnému Poskytovateľovi Objednávku nedoručí, nevzniká Poskytovateľovi nárok na akúkoľvek náhradu škody, úhradu nákladov ani inú odmenu.
13. Potvrdením Objednávky Poskytovateľom vzniká zmluva na konkrétnu čiastkovú zákazku. Za potvrdenie Objednávky sa považuje:
    * 1. potvrdenie doručené prostredníctvom systému JOSEPHINE, ak to systém technicky umožňuje a Objednávateľ túto formu výslovne vyžaduje,
      2. v prípade, ak potvrdenie podľa písm. a) nie je z objektívnych dôvodov možné (napr. z dôvodu technickej nedostupnosti systému JOSEPHINE alebo iných mimoriadnych okolností), sa za potvrdenie považuje odpoveď Poskytovateľa zaslaná elektronickou poštou na e-mailovú adresu Objednávateľa uvedenú v článku 7 bod 7.9 tejto Rámcovej dohody, v ktorej Poskytovateľ výslovne potvrdí akceptáciu podmienok doručenej Objednávky,
      3. ak potvrdenie podľa písm. a) ani písm. b) nie je z objektívnych dôvodov možné, môže byť potvrdenie doručené aj ako podpísaný dokument vo formáte PDF, alebo iným preukázateľným spôsobom, ktorý umožňuje identifikáciu Poskytovateľa.

Ak Poskytovateľ Objednávku nepotvrdí do dvoch (2) pracovných dní od jej odoslania alebo neposkytne riadnu súčinnosť na uzatvorenie zmluvy, Objednávateľ je oprávnený vyzvať na plnenie ďalšieho Poskytovateľa v poradí podľa výsledku vyhodnotenia ponúk. Rovnaký postup sa uplatní aj v prípade, ak Poskytovateľ oznámi, že Objednávka je neúplná, a nedôjde k jej doplneniu v primeranej lehote.

1. V prípade zrušenia zadávania čiastkovej zákazky v rámci opätovného otvárania súťaže, či už z dôvodu rovnosti cien podľa bodu 5.9 alebo z iného relevantného dôvodu, Objednávateľ oznámi túto skutočnosť všetkým Poskytovateľom prostredníctvom systému JOSEPHINE. Súčasťou oznámenia bude stručné a vecné odôvodnenie dôvodu zrušenia.
2. Komunikácia súvisiaca s výberom Poskytovateľa a zadávaním čiastkových zákaziek prebieha primárne elektronicky prostredníctvom systému JOSEPHINE. V prípade odôvodnených technických problémov systému JOSEPHINE, ktoré znemožňujú riadnu realizáciu procesu zadávania, je Objednávateľ oprávnený doručiť Poskytovateľom výzvu na predloženie ponuky alternatívne prostredníctvom elektronickej pošty na e-mailové adresy uvedené v tejto Rámcovej dohode. Ak nie je možné zabezpečiť ani doručenie elektronickou poštou, výzva môže byť doručená iným preukázateľným spôsobom, ktorý umožňuje identifikáciu prijatia výzvy Poskytovateľom. Pri použití akéhokoľvek alternatívneho spôsobu doručovania je Objednávateľ povinný zachovať zásady rovnakého zaobchádzania, nediskriminácie, transparentnosti, proporcionality a hospodárnosti. Ustanovenia tohto bodu sa uplatnia len v prípade objektívnych technických prekážok systému JOSEPHINE a nemajú vplyv na štandardný režim komunikácie podľa bodu 5.17 a článku 7 tejto Rámcovej dohody.
3. Poskytovatelia sú povinní pri predkladaní ponúk v rámci opätovného otvárania súťaže podľa tejto Rámcovej dohody uvádzať jednotkové ceny za jednotlivé lesnícke činnosti, ktoré nesmú prekročiť jednotkové ceny ponúknuté v rámci verejného obstarávania, na základe ktorého bola táto Rámcová dohoda uzatvorená. Ponuka s jednotkovou cenou vyššou, ako bola pôvodne deklarovaná vo verejnom obstarávaní, sa považuje za nesúladnú a bude z vyhodnotenia vylúčená.
4. Komunikácia medzi zmluvnými stranami pri plnení tejto Rámcovej dohody prebieha spôsobom uvedeným v článku 7 tejto Rámcovej dohody. Komunikačné úkony v rámci opätovného otvárania súťaže, ako je zaslanie výzvy, predloženie ponuky, ich vyhodnotenie a doručenie oznámenia o výsledku, prebiehajú prioritne prostredníctvom systému JOSEPHINE. Výsledkom opätovného otvárania súťaže je vystavenie Objednávky, pričom sa uplatní postup podľa bodu 5.11 tejto Rámcovej dohody.

**Článok 6**

**Cena a platobné podmienky**

1. Cena za poskytovanie lesníckych činností podľa tejto Rámcovej dohody bola dohodnutá v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa tento zákon vykonáva. Jednotkové ceny budú stanovené pre každú z činností uvedených v Prílohe č. 1 tejto Rámcovej dohody na základe ponuky predloženej Poskytovateľmi pri zadávaní konkrétnej čiastkovej zákazky, a to v rámci opätovného otvorenia súťaže podľa článku 5 tejto Rámcovej dohody. Cena predložená v ponuke Poskytovateľa pri opätovnom otvorení súťaže nesmie byť vyššia ako cena, ktorú uviedol vo svojej ponuke predloženej v rámci verejného obstarávania. Výsledná cena za čiastkovú zákazku bude určená ako súčet cien jednotlivých lesníckych činností uvedených v Objednávke.
2. Výsledná cena za plnenie Objednávky bude vypočítaná ako súčet jednotkových cien za jednotlivé činnosti a množstvo práce špecifikované v konkrétnej Objednávke. Táto výsledná cena bude jediným kritériom pre určenie úspešného Poskytovateľa v rámci konkrétneho opätovného otvorenia súťaže.
3. Cena bude uvedená v mene EUR s vyznačením ceny bez DPH, výšky DPH a ceny s DPH. V prípade, že Poskytovateľ nie je platcom DPH, bude uvedená iba celková cena bez DPH s vyznačením tejto skutočnosti.
4. Cena uvedená v ponuke Poskytovateľa sa považuje za konečnú, záväznú a úplnú za celý rozsah lesníckych služieb podľa tejto Rámcovej dohody. Zahŕňa všetky náklady nevyhnutné na riadne, včasné a úplné vykonanie predmetu zákazky vrátane nákladov priamo súvisiacich s výkonom lesníckych činností uvedených v Prílohe č. 1 tejto Rámcovej dohody. Súčasťou ceny sú najmä, avšak nie výlučne: obstaranie a nákup sadeníc, výsevu, ochranných prípravkov (chemických aj biologických), spotrebného a pomocného materiálu, náklady na obsluhu a prevádzku mechanizácie, dopravu, osobné ochranné pracovné prostriedky, mzdy, poistenia, dane, spracovanie údajov a akékoľvek iné administratívne a prevádzkové náklady. Poskytovateľ nemá nárok na úhradu žiadnych dodatočných nákladov nad rámec ponúknutej a akceptovanej ceny.
5. Platba za riadne a včas vykonanú lesnícku službu bude realizovaná na základe faktúry vystavenej Poskytovateľom po splnení Objednávky a po potvrdení všetkých Zákazkových listov (Príloha č. 3 Rámcovej dohody), ktoré sa viažu k danej Objednávke. Zákazkový list, ktorý je neoddeliteľnou súčasťou Objednávky, musí byť na účely fakturácie opatrený podpisom Objednávateľa v bode 8 „Podpisy zmluvných strán pre účel fakturácie“. Bez tohto potvrdenia nebude možné považovať plnenie za riadne ukončené a faktúru za oprávnene uplatnenú. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov, vrátane identifikácie konkrétnej Objednávky a všetkých Zákazkových listov, ku ktorým sa vzťahuje. K faktúre musia byť priložené všetky Zákazkové listy opatrené podpisom Objednávateľa v bode 8 „Podpisy zmluvných strán pre účel fakturácie“, inak nebude možné faktúru považovať za riadne uplatnený nárok na úhradu. Faktúra spolu s požadovanou dokumentáciou môže byť doručená Objednávateľovi buď v listinnej podobe na adresu uvedenú v záhlaví tejto Rámcovej dohody, alebo elektronicky na e-mailovú adresu: ekonomika@nlcsk.org, pokiaľ sa zmluvné strany písomne nedohodnú inak.
6. V prípade, že faktúra nebude obsahovať náležitosti dohodnuté v odseku 6.5 tohto článku, je Objednávateľ oprávnený faktúru vrátiť bez zaplatenia. Oprávneným vrátením faktúry prestáva plynúť lehota splatnosti a táto plynie celá odo dňa doručenia opravenej (novej) faktúry.
7. Zmluvné strany si ako spôsob platby dohodli bezhotovostný prevod na účet Poskytovateľa uvedený v záhlaví Rámcovej dohody. Splatnosť faktúry je 60 dní odo dňa doručenia faktúry Objednávateľovi. Zmluvné strany vyhlasujú, že takáto dohoda o 60 dňovej lehote splatnosti faktúry nie je v hrubom nepomere k právam a povinnostiam vyplývajúcich z tejto Rámcovej dohody pre Poskytovateľa. Cena za poskytovanie lesníckych činností sa považuje za uhradenú okamihom jej odpísania z účtu Objednávateľa v prospech účtu Poskytovateľa.
8. Poskytovateľ je povinný viesť riadnu evidenciu výkonov a dokumentáciu slúžiacu ako podklad pre fakturáciu. Na požiadanie je povinný umožniť kontrolu tejto dokumentácie zo strany Objednávateľa, alebo kontrolných orgánov Slovenskej republiky (ďalej len „SR“) a Európskej únie (ďalej len „EÚ“), a to po celú dobu uchovávania dokumentácie stanovenú touto Rámcovou dohodou.
9. Objednávateľ neposkytne Poskytovateľovi v priebehu vykonávania lesníckych činností preddavok z ceny za vykonanie lesníckych činností.
10. Zmluvné strany sa dohodli, že akákoľvek zmena zákonom stanovenej sadzby dane z pridanej hodnoty (DPH), ktorá nadobudne účinnosť po uzatvorení tejto Rámcovej dohody, bude uplatnená v čase vystavenia faktúry. V prípade zmeny sadzby DPH oproti tej, ktorá bola platná pri uzatvorení tejto Rámcovej dohody, sa DPH uvedená v Rámcovej dohode upraví tak, aby bola v súlade s platnou legislatívou SR účinnou ku dňu vystavenia faktúry. Objednávateľ je povinný uhradiť kúpnu cenu vrátane DPH podľa aktuálnej sadzby v čase fakturácie kúpnej ceny.

**Článok 7**

**Základné práva a povinnosti účastníkov dohody a plnenie Rámcovej dohody**

1. Účastníci dohody sa zaväzujú konať pri plnení tejto Rámcovej dohody s odbornou starostlivosťou, v dobrej viere, transparentne a v súlade s platnou legislatívou SR a EÚ, ako aj v súlade s cieľmi a podmienkami stanovenými v Pláne obnovy a odolnosti SR.
2. Objednávateľ je oprávnený:
   * 1. kontrolovať riadne, včasné a úplné plnenie zo strany Poskytovateľa,
     2. požadovať od Poskytovateľa predloženie dokumentácie súvisiacej s plnením,
     3. vykonávať priebežnú a záverečnú kontrolu na mieste plnenia, vrátane overovania splnenia podmienok podľa Zákazkového listu a Objednávky,
     4. odmietnuť prevzatie plnenia, ktoré nie je v súlade s požiadavkami uvedenými v Rámcovej dohode, Objednávke alebo Zákazkovom liste,
     5. poveriť v súvislosti s plnením Rámcovej dohody jednu alebo viac osôb vykonávaním čiastkových úkonov, technického dohľadu alebo kontroly nad realizáciou konkrétnej Objednávky; tieto poverené osoby budú uvedené v príslušnom Zákazkovom liste, ktorý tvorí neoddeliteľnú súčasť Objednávky, a ich podpis sa považuje za rovnocenný s podpisom Objednávateľa pri úkonoch, ktoré im boli zverené.
3. Poskytovateľ je povinný:
   * 1. vykonávať činnosti podľa Rámcovej dohody riadne, včas a na požadovanej odbornej úrovni,
     2. riadiť sa všetkými podmienkami uvedenými v tejto dohode, jej prílohách, v Objednávke a Zákazkovom liste,
     3. postupovať v súlade s odbornými štandardmi, všeobecne záväznými právnymi predpismi, najmä zákonom č. 326/2005 Z. z. o lesoch a súvisiacimi vyhláškami,
     4. zabezpečiť, aby všetky použité materiály, najmä lesný reprodukčný materiál, spĺňali požiadavky podľa zákona č. 138/2010 Z. z. a boli pred ich použitím odsúhlasené Objednávateľom,
     5. uchovávať dokumentáciu súvisiacu s plnením Rámcovej dohody po dobu najmenej 10 rokov od jej ukončenia,
     6. umožniť kontrolu dokumentácie zo strany Objednávateľa alebo oprávnených kontrolných orgánov SR a EÚ,
     7. zabezpečiť, aby všetky výdavky spojené s plnením podľa tejto Rámcovej dohody boli oprávnené výdavky v zmysle Zmluvy o poskytnutí prostriedkov mechanizmu na podporu obnovy a odolnosti uzatvorenej medzi Objednávateľom a Poskytovateľom nenávratného finančného príspevku, ako aj v súlade s príslušnou metodikou oprávnenosti výdavkov platnou v čase ich realizácie.
4. Účastníci dohody berú na vedomie, že plnenie podľa tejto Rámcovej dohody je financované z Plánu obnovy a odolnosti SR. V prípade porušenia podmienok oprávnenosti výdavkov zo strany Poskytovateľa, ktoré spôsobí nepriznanie, odobratie alebo povinnosť vrátiť finančné prostriedky SR alebo EÚ, je Poskytovateľ povinný nahradiť vzniknutú škodu v plnom rozsahu.
5. Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobu, založiť alebo inak zaťažiť akékoľvek svoje pohľadávky vzniknuté na základe alebo v súvislosti s touto Rámcovou dohodou alebo plnením záväzkov podľa tejto Rámcovej dohody (ďalej aj len „pohľadávky z Rámcovej dohody“). Akékoľvek postúpenie, založenie alebo iné zaťaženie pohľadávky z Rámcovej dohody uskutočnené bez predchádzajúceho písomného súhlasu Objednávateľa je voči Objednávateľovi neúčinné.
6. Poskytovateľ je povinný bezodkladne, najneskôr do troch (3) pracovných dní, informovať Objednávateľa o akejkoľvek zmene, ktorá môže ovplyvniť riadne a včasné plnenie lesníckych činností podľa tejto Rámcovej dohody, najmä o zmene vlastníckej alebo organizačnej štruktúry, strate oprávnení, osvedčení, technickej spôsobilosti alebo zmene kontaktných údajov.
7. Poskytovateľ sa zaväzuje konať v súlade so zásadami predchádzania konfliktu záujmov a bezodkladne písomne informovať Objednávateľa o každej skutočnosti, ktorá by mohla viesť ku konfliktu záujmov v súvislosti s plnením Rámcovej dohody.
8. Poskytovateľ je povinný aktívne spolupracovať pri kontrolách a auditoch vykonávaných zo strany Objednávateľa, oprávnených orgánov SR, EÚ alebo iných oprávnených subjektov, a na požiadanie im poskytnúť všetky potrebné podklady a súčinnosť v súlade s podmienkami tejto Rámcovej dohody.
9. Kontaktné osoby zmluvných strán pre riadne plnenie podmienok Rámcovej dohody
10. Za Objednávateľa:  
    Meno a priezvisko: [doplní sa]  
    Mobil: [doplní sa]  
    E-mail: [doplní sa]
11. Za Poskytovateľa 1:  
    Meno a priezvisko: [doplní sa]  
    Mobil: [doplní sa]  
    E-mail: [doplní sa]
12. Za Poskytovateľa 2:  
    Meno a priezvisko: [doplní sa]  
    Mobil: [doplní sa]  
    E-mail: [doplní sa]
13. Za Poskytovateľa 3:  
    Meno a priezvisko: [doplní sa]  
    Mobil: [doplní sa]  
    E-mail: [doplní sa]
14. Zmluvné strany sa dohodli, že zmeny kontaktných osôb uvedených v bode 7.9 tohto článku musia byť druhej zmluvnej strane oznámené písomne alebo elektronicky bez zbytočného odkladu, najneskôr však do troch (3) pracovných dní od uskutočnenia zmeny. Takáto zmena kontaktných osôb nevyžaduje uzatvorenie dodatku k tejto Rámcovej dohode.

**Článok 8**

**Ďalšie práva a povinnosti účastníkov dohody a plnenie Rámcovej dohody**

1. Poskytovateľ je povinný zabezpečiť, aby pri vykonávaní lesníckych činností podľa tejto Rámcovej dohody a jej príloh, najmä Prílohy č. 2 „Zmluvné podmienky pre vykonávanie lesníckych činností podľa Rámcovej dohody“, boli dodržiavané všetky príslušné právne predpisy týkajúce sa bezpečnosti a ochrany zdravia pri práci, ochrany prírody, ochrany lesa, ochrany životného prostredia a protipožiarnej ochrany. Podmienky vykonávania lesníckych činností, ako aj technické, organizačné a bezpečnostné požiadavky, sú upravené v Prílohe č. 2 tejto Rámcovej dohody, ktorá tvorí jej neoddeliteľnú súčasť a je záväzná pre všetky osoby zúčastnené na výkone lesníckych činností. Tieto povinnosti sa vzťahujú aj na všetky osoby podieľajúce sa na plnení predmetu Rámcovej dohody vrátane zamestnancov, subdodávateľov a iných spolupracujúcich osôb Poskytovateľa. Poskytovateľ vykonáva lesnícke činnosti výlučne na vlastné riziko a zodpovedá za škody spôsobené Objednávateľovi alebo tretím osobám pri výkone lesníckych činností na pracovisku. Zodpovedá tiež za bezpečnosť a ochranu zdravia pri práci svojich zamestnancov, pričom je povinný zabezpečiť potrebné personálne a materiálne kapacity a postupovať v súlade s právnymi predpismi, technickými normami, touto dohodou, Objednávkou, Zákazkovým listom, ako aj so záväznými právnymi predpismi platnými v SR.
2. Objednávateľ alebo ním poverená osoba preukázateľne odovzdá pracovisko Poskytovateľovi. Osoby poverené odovzdaním pracoviska v mene Objednávateľa musia byť uvedené v príslušnom Zákazkovom liste. Preukázateľnosť odovzdania pracoviska potvrdia obidve zmluvné strany podpisom Zákazkového listu. Poskytovateľ je povinný prebrať pracovisko na mieste a v čase určenom v Zákazkovom liste a začať s prácami v termíne tam uvedenom. Ak na strane Objednávateľa alebo Poskytovateľa nastanú skutočnosti, ktoré znemožňujú odovzdanie alebo prevzatie pracoviska, sú povinné si túto skutočnosť bezodkladne oznámiť a dohodnúť nový termín odovzdania a prevzatia pracoviska. Tento náhradný termín musí byť stanovený najneskôr v deň pôvodne určený na začatie prác. Komunikácia podľa tohto bodu sa uprednostňuje elektronicky v súlade s článkom 7 bod 7.9 tejto Rámcovej dohody.
3. Poskytovateľ je povinný zabezpečiť, aby všetky osoby zúčastnené na plnení predmetu tejto dohody (vrátane subdodávateľov) dodržiavali všetky povinnosti vyplývajúce z tejto dohody a príslušných právnych predpisov.
4. Pred začatím prác je Poskytovateľ povinný zabezpečiť školenie všetkých osôb podieľajúcich sa na vykonávaní lesníckych činností. Školenie musí pokrývať najmä oblasti bezpečnosti a ochrany zdravia pri práci, ochrany prírody, protipožiarnej ochrany a ďalšie povinnosti vyplývajúce z tejto Rámcovej dohody a jej príloh.
5. Na požiadanie Objednávateľa alebo ním poverenej osoby je Poskytovateľ povinný predložiť doklad o vykonaní školenia, napríklad prezenčnú listinu alebo školiteľský protokol, pred začatím prác alebo bezodkladne po výzve.
6. Poskytovateľ je povinný vykonávať lesnícke činnosti spôsobom predchádzajúcim vzniku požiaru v súlade s platnými právnymi predpismi, najmä zákonom č. 314/2001 Z. z. o ochrane pred požiarmi a jeho vykonávacími predpismi.
7. Objednávateľ je oprávnený kontrolovať plnenie podľa tejto dohody. V prípade zistenia nedostatkov má právo žiadať ich odstránenie. Objednávateľ môže v prípade hrubého porušenia povinností Poskytovateľa okamžite pozastaviť činnosť na pracovisku, prípadne privolať kontrolné alebo represívne orgány.
8. Poskytovateľ je povinný upozorniť Objednávateľa bezodkladne na nevhodné pokyny alebo prekážky brániace riadnemu plneniu. Oznámenie môže byť vykonané písomne alebo elektronicky.
9. Objednávateľ si vyhradzuje právo meniť rozsah a podmienky plnenia podľa vývoja prírodných, ekonomických alebo organizačných okolností (napr. kalamity, trhové zmeny, zmena plánov PSL). Zmena bude komunikovaná v súlade so Zákazkovým listom.
10. Činnosť pri odovzdávaní a preberaní pracoviska sa považuje za prácu na spoločnom pracovisku. Poskytovateľ je povinný zabezpečiť bezpečnosť všetkých zúčastnených osôb na tomto spoločnom pracovisku.
11. Poskytovateľ je počas celej doby trvania tejto Rámcovej dohody povinný zabezpečiť, aby všetky osoby vykonávajúce lesnícke činnosti, ktoré zahŕňajú aplikáciu prípravkov na ochranu rastlín, disponovali platným osvedčením o odbornej spôsobilosti podľa § 32 zákona č. 405/2011 Z. z. o rastlinolekárskej starostlivosti a vyhlášky MPRV SR č. 492/2011 Z. z. o odbornom vzdelávaní v oblasti prípravkov na ochranu rastlín, ak je takáto odborná spôsobilosť požadovaná. Na výzvu Objednávateľa alebo ním poverenej osoby je Poskytovateľ povinný bezodkladne predložiť dôkaz o existencii a platnosti požadovaných osvedčení. V prípade, že si Poskytovateľ túto povinnosť nesplní, je Objednávateľ oprávnený vyzvať ho na nápravu v primeranej lehote nie kratšej ako desať (10) pracovných dní a do vykonania nápravy pozastaviť realizáciu objednaných činností. Ak nedôjde k náprave v určenej lehote, je Objednávateľ oprávnený požadovať zaplatenie zmluvnej pokuty vo výške 1 000 EUR za každé jednotlivé porušenie tejto povinnosti, ako aj odstúpiť od Rámcovej dohody, od príslušnej Objednávky alebo jej časti.
12. Poskytovateľ je ďalej povinný zabezpečiť, aby pri vykonávaní činností týkajúcich sa obnovy lesa, výsadby alebo výsevu bol použitý výlučne lesný reprodukčný materiál pochádzajúci z registrovaného zdroja v zmysle zákona č. 138/2010 Z. z. o lesnom reprodukčnom materiáli a vyhlášky č. 501/2010 Z. z., alebo ekvivalent, pričom tento materiál musí byť pred jeho použitím odsúhlasený Objednávateľom. Odsúhlasenie Objednávateľom musí byť vykonané písomne alebo e-mailom pred použitím lesného reprodukčného materiálu. Na výzvu Objednávateľa je Poskytovateľ povinný bezodkladne predložiť identifikačné doklady o pôvode, kvalite a kategórii materiálu. V prípade, že Poskytovateľ nesplní túto povinnosť, je Objednávateľ oprávnený vyzvať ho na nápravu v lehote najmenej desiatich (10) pracovných dní, pričom do vykonania nápravy môže realizáciu prác pozastaviť. Ak k náprave nedôjde, je Objednávateľ oprávnený požadovať zaplatenie zmluvnej pokuty vo výške 1 000 EUR za každé jednotlivé porušenie tejto povinnosti, ako aj odstúpiť od Rámcovej dohody, príslušnej Objednávky alebo jej časti.
13. Pri vykonávaní lesníckych činností zahŕňajúcich ťažbu dreva, odstraňovanie nežiaducich porastov, prečistky, vyvetvovanie alebo manipuláciu s drevnou hmotou je Poskytovateľ povinný vykonávať tieto činnosti výhradne v súlade s Programom starostlivosti o lesy (PSL), výkazom ťažby a Zákazkovým listom vystaveným podľa Rámcovej dohody, zabezpečiť, aby všetky zásahy boli pred ich realizáciou riadne vyznačené oprávnenou osobou a potvrdené Objednávateľom alebo ním poverenou osobou, viesť evidenciu o objeme vyťaženého dreva a predkladať ju na odsúhlasenie Objednávateľovi alebo ním poverenej osobe, oznámiť ukončenie ťažby najneskôr do jedného pracovného dňa od jej fyzického ukončenia, a v prípade porušenia týchto povinností znášať dôsledky vrátane povinnosti uhradiť zmluvnú pokutu vo výške 1 000 EUR za každé jednotlivé porušenie, ako aj možného odstúpenia Objednávateľa od príslušnej objednávky alebo jej časti.
14. V prípade, že Poskytovateľ odmietne poskytnúť požadovanú súčinnosť podľa tejto Rámcovej dohody, najmä pri odovzdaní alebo preberaní pracoviska, kontrole vykonaných činností alebo overovaní oprávnenosti výdavkov, je Objednávateľ oprávnený pozastaviť realizáciu Objednávky až do odstránenia prekážky. Ak náprava nenastane ani v primeranej lehote určenej Objednávateľom, môže tento od príslušnej Objednávky alebo jej časti odstúpiť. Právo na uplatnenie zmluvnej pokuty tým nie je dotknuté.
15. Po ukončení vykonávania lesníckych činností je Poskytovateľ povinný na vyžiadanie Objednávateľa zabezpečiť odovzdanie všetkých súvisiacich dokladov, výkazov a evidencií, ako aj poskytnúť vecnú a osobnú súčinnosť pri záverečnej kontrole. V prípade neodovzdania týchto podkladov alebo odmietnutia spolupráce sa plnenie považuje za neukončené a Objednávateľ nie je povinný vystaviť potvrdenie o realizácii Objednávky.

**Článok 9**

**Využitie subdodávateľov**

1. Subdodávateľom sa rozumie právnická osoba alebo fyzická osoba oprávnená na podnikanie, ktorá sa podieľa na plnení čiastkovej Objednávky podľa tejto Rámcovej dohody na základe zmluvného vzťahu s Poskytovateľom. Poskytovateľ nesie plnú zodpovednosť za plnenie poskytnuté prostredníctvom subdodávateľa, ako keby plnenie vykonal sám.
2. Poskytovateľ je povinný doručiť Objednávateľovi pred začiatkom plnenia príslušnej čiastkovej Objednávky zoznam subdodávateľov (Príloha č. 4), ktorí sa majú na plnení podieľať, vrátane ich identifikačných údajov z príslušných registrov (Obchodný register, Živnostenský register). Tento zoznam je Poskytovateľ povinný priebežne aktualizovať.
3. V prípade zmeny subdodávateľa je Poskytovateľ povinný oznámiť Objednávateľovi nového subdodávateľa najmenej päť (5) pracovných dní pred začiatkom jeho plnenia, s uvedením údajov o subdodávateľovi, rozsahu plnenia a preukázaním splnenia podmienok účasti týkajúcich sa osobného postavenia podľa § 32 ZoVO. Poskytovateľ uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4. Poskytovateľ zabezpečí, aby subdodávatelia plnili všetky povinnosti vyplývajúce z tejto Rámcovej dohody a jej príloh, vrátane povinností týkajúcich sa fakturácie, splatnosti a dodržiavania právnych predpisov Slovenskej republiky.
5. Každý subdodávateľ musí byť zapísaný v registri partnerov verejného sektora, ak mu takáto povinnosť vyplýva zo zákona o registri partnerov verejného sektora.
6. Každý navrhovaný subdodávateľ musí spĺňať podmienky účasti týkajúce sa osobného postavenia podľa § 32 ZoVO a nesmie u neho existovať dôvod na vylúčenie podľa § 40 ods. 6 písm. a) až g) a ods. 7 a 8 ZoVO. Oprávnenie dodávať tovar, uskutočňovať práce alebo poskytovať služby sa preukazuje vo vzťahu k tej časti príslušnej Objednávky podľa článku 5 tejto Rámcovej dohody, ktorú má subdodávateľ plniť. Poskytovateľ uvedie podiel zákazky, ktorý má v úmysle zadať subdodávateľom a predmet subdodávok. Poskytovateľ je povinný predložiť Objednávateľovi vyplnený a podpísaný formulár zoznamu subdodávateľov podľa Prílohy č. 4 tejto Rámcovej dohody. Zoznam subdodávateľov podľa Prílohy č. 4 tejto Rámcovej dohody sa môže počas trvania zmluvy aktualizovať bez potreby uzavretia dodatku, a to formou písomného oznámenia Poskytovateľa Objednávateľovi spolu s vyplneným a podpísaným aktualizovaným zoznamom subdodávateľov. Takto oznámená aktualizovaná verzia nahrádza predchádzajúcu Prílohu č. 4.
7. Povinnosti podľa bodov 9.2 a 9.3 sa nevzťahujú na subdodávateľov, ktorí Poskytovateľovi dodávajú výlučne tovar.
8. Poskytovateľ sa zaväzuje, že platobné transakcie súvisiace s realizáciou lesníckych činností podľa tejto Rámcovej dohody bude viesť spôsobom, ktorý umožní identifikovať, že Poskytovateľ riadne a včas uhrádza svoje záväzky voči svojim subdodávateľom.
9. Objednávateľ je oprávnený kedykoľvek počas trvania tejto Rámcovej dohody vyzvať Poskytovateľa na predloženie dôkazov o riadnom plnení finančných záväzkov voči jeho subdodávateľom. Z prehľadu účtu alebo iného predloženého dokladu musia byť pri odchádzajúcich platbách Poskytovateľa voči subdodávateľom jednoznačne identifikovateľné nasledujúce údaje:
10. výška platobnej transakcie,
11. dátum vykonania platobnej transakcie,
12. identifikácia subjektu (IČO alebo obchodné meno alebo meno a priezvisko),
13. číslo bankového účtu príjemcu platby.
14. Poskytovateľ je povinný uhradiť všetky svoje finančné záväzky voči subdodávateľom, ktorí sa podieľajú na plnení tejto Rámcovej dohody, v lehote splatnosti stanovenej v zmluvnom vzťahu so subdodávateľom, ktorá však nesmie byť v rozpore so zákonnou lehotou splatnosti podľa príslušných právnych predpisov. Poskytovateľ sa zaväzuje zabezpečiť, aby jeho záväzky voči subdodávateľom boli plnené riadne a včas.
15. V prípade, že Poskytovateľ nepreukáže riadne splnenie svojich záväzkov voči subdodávateľom, je Objednávateľ oprávnený:
16. pozastaviť akékoľvek platby Poskytovateľovi bez toho, aby sa dostal do omeškania s plnením svojich povinností,
17. požadovať od Poskytovateľa zaplatenie zmluvnej pokuty vo výške 5 % z celkovej ceny príslušnej čiastkovej zákazky, a
18. odstúpiť od Rámcovej dohody, od príslušnej Objednávky alebo jej časti.
19. Objednávateľ si vyhradzuje právo schváliť alebo odmietnuť navrhovaného subdodávateľa v odôvodnených prípadoch, najmä ak navrhovaný subdodávateľ nespĺňa požiadavky na odbornú spôsobilosť, skúsenosti alebo technické kapacity primerané rozsahu plnenia, a/alebo ak existujú pochybnosti o jeho bezúhonnosti, najmä ak bol v minulosti sankcionovaný za porušenie povinností v oblasti verejného obstarávania, hospodárskej súťaže, ochrany životného prostredia alebo bezpečnosti a ochrany zdravia pri práci.

**Článok 10**

**Zodpovednosť za vady, za škodu a záručná doba**

1. Záručná doba na lesnícke činnosti vykonávané podľa tejto Rámcovej dohody je 12 mesiacov odo dňa ich riadneho vykonania a potvrdenia Objednávateľom v zmysle článku 6 bodu 6.5 tejto Rámcovej dohody. V prípade, že ide o činnosti, pri ktorých sa poskytuje dlhšia záruka na základe ich charakteru alebo osobitných požiadaviek Objednávateľa, môže byť záručná doba predĺžená v príslušnom Zákazkovom liste, avšak najviac na dobu 24 mesiacov, pokiaľ sa Zmluvné strany výslovne nedohodnú inak.
2. Vada je každé plnenie, ktoré nezodpovedá technickým, odborným alebo kvalitatívnym požiadavkám uvedeným v tejto Rámcovej dohode, jej prílohách, v konkrétnej Objednávke alebo Zákazkovom liste, alebo ktoré je v rozpore s platnou legislatívou, odbornými štandardmi či pokynmi Objednávateľa.
3. Poskytovateľ zodpovedá aj za vady, ktoré sa síce prejavia až po odovzdaní plnenia, ale boli spôsobené jeho nesprávnym postupom, nevhodným použitím materiálov (napr. neschválený lesný reprodukčný materiál), porušením technologických požiadaviek alebo iným porušením povinností vyplývajúcich z tejto dohody.
4. V prípade zistenia vady počas záručnej doby je Poskytovateľ povinný túto vadu bezodkladne odstrániť najneskôr do siedmich (7) pracovných dní odo dňa jej písomného oznámenia Objednávateľom, ak sa zmluvné strany nedohodnú na inej lehote. V prípade závažnej vady, ktorá môže ohroziť účel alebo následné hospodárenie v poraste, je Poskytovateľ povinný navrhnúť ihneď primerané náhradné riešenie.
5. Ak Poskytovateľ neodstráni vady v lehote podľa bodu 10.4, je Objednávateľ oprávnený zabezpečiť odstránenie vady sám alebo prostredníctvom tretej osoby, pričom všetky náklady spojené s takýmto postupom znáša Poskytovateľ. Zároveň vzniká Objednávateľovi nárok na zaplatenie zmluvnej pokuty podľa článku 12 bod 3 tejto Rámcovej dohody.
6. Zodpovednosť za vady sa nevzťahuje na vady spôsobené okolnosťami vyššej moci, zásahom tretej osoby, činnosťou zveri alebo extrémnymi poveternostnými podmienkami, pokiaľ Poskytovateľ preukáže, že tieto okolnosti mal priamy vplyv na vznik vady, nemohol ich predvídať, ani im zabrániť, a vynaložil maximálne úsilie na zmiernenie ich následkov.
7. Poskytovateľ je povinný viesť dokumentáciu o vykonaných plneniach, vrátane prijatých opatrení na odstránenie vád, a túto na požiadanie predložiť Objednávateľovi alebo oprávneným kontrolným orgánom.
8. Poskytovateľ v plnom rozsahu zodpovedá za škody, ktoré vzniknú Objednávateľovi alebo tretím osobám v súvislosti s plnením predmetu tejto Rámcovej dohody, a to aj v prípade, že škoda bola spôsobená osobami, ktoré Poskytovateľ použil na plnenie (napr. zamestnancami, subdodávateľmi, spolupracujúcimi osobami). Zodpovednosť sa vzťahuje najmä na škody spôsobené nesprávnym výkonom lesníckych činností, porušením technologických postupov, nevhodným zásahom do porastov, zničením majetku, environmentálnou ujmou, ako aj na škody spôsobené na veciach, ktoré boli Poskytovateľovi zverené na základe konkrétnych Zákazkových listov. Poskytovateľ sa zaväzuje nahradiť všetky takéto škody v plnom rozsahu bez zbytočného odkladu odo dňa doručenia písomnej výzvy Objednávateľa. Týmto nie je dotknuté právo Objednávateľa požadovať zmluvnú pokutu podľa článku 12 tejto Rámcovej dohody.

**Článok 11**

**Poistenie**

1. Poskytovateľ je povinný mať ku dňu uzatvorenia tejto Rámcovej dohody uzatvorenú platnú a účinnú poistnú zmluvu o poistení zodpovednosti za škodu, spôsobenú pri plnení povinností vyplývajúcich z tejto Rámcovej dohody**,** pričompredmetom poistného plnenia musí byť poistné krytie všetkých škôd vzniknutých pri vykonávaní lesníckych činností uvedených v Prílohe č. 1.Táto poistná zmluva musí byť uzatvorenáv prospech Objednávateľaa vzťahovať sa na škody spôsobené tretím osobám, ako aj škody spôsobené subdodávateľmi alebo inými osobami, ktoré Poskytovateľ použil na plnenie. Minimálna poistná suma musí byť určená   
   vo výške hodnoty ponuky Poskytovateľa.
2. Táto poistná zmluva musí výslovne pokrývať činnosti realizované prostredníctvom subdodávateľov zapojených do plnenia čiastkových Objednávok podľa tejto Rámcovej dohody. V prípade škody spôsobenej subdodávateľom sa zodpovednosť Poskytovateľa v zmysle článku 10 tejto Rámcovej dohody týmto neznižuje.
3. Poskytovateľ je povinný na požiadanie Objednávateľa kedykoľvek predložiť aktuálne znenie poistnej zmluvy alebo potvrdenie o jej platnosti a úhrade poistného. V prípade zmeny poistných podmienok, zrušenia poistenia alebo jeho prerušenia je Poskytovateľ povinný bezodkladne, najneskôr do troch (3) pracovných dní, túto skutočnosť písomne oznámiť Objednávateľovi.
4. Ak Poskytovateľ v čase realizácie lesníckych činností podľa tejto Rámcovej dohody nebude mať platnú poistnú zmluvu v rozsahu podľa bodov 11.1 a 11.2, je Objednávateľ oprávnený:
   * 1. vyzvať Poskytovateľa na nápravu a určiť primeranú lehotu na jej vykonanie, nie kratšiu ako päť (5) pracovných dní,
     2. požadovať zaplatenie zmluvnej pokuty podľa článku 12 tejto Rámcovej dohody,
     3. pozastaviť realizáciu aktuálnej Objednávky alebo zadávanie nových čiastkových Objednávok až do preukázania existencie platného poistného krytia, bez toho, aby sa tým dotkli práva Objednávateľa na uplatnenie iných práv alebo nárokov podľa tejto Rámcovej dohody,
     4. odstúpiť od príslušnej Objednávky, jej časti alebo celej Rámcovej dohody, ak Poskytovateľ ani v dodatočne poskytnutej lehote nepredloží požadovaný doklad o platnom poistení.

**Článok 12**

**Zmluvné pokuty a sankcie**

1. Zodpovednosť za škodu spôsobenú pri plnení tejto Rámcovej dohody sa riadi ustanoveniami zákona č. 513/1991 Zb. Obchodný zákonník a ostatnými všeobecne záväznými právnymi predpismi platnými na území SR.
2. Účastníci dohody sú povinní predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší.
3. Účastník dohody, ktorý poruší svoju povinnosť uvedenú v Rámcovej dohode, je povinný nahradiť škodu tým spôsobenú druhému účastníkovi dohody, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť podľa zákona č. 513/1991 Zb. Obchodný zákonník v znení neskorších predpisov. Týmto nie je dotknutá povinnosť účastníka dohody zaplatiť v celom rozsahu zmluvnú pokutu.
4. Zmluvné strany sa dohodli, že v prípade porušenia povinností vyplývajúcich z tejto Rámcovej dohody zo strany Poskytovateľa je Objednávateľ oprávnený uplatniť voči Poskytovateľovi zmluvné pokuty v nasledovnej výške:
   * 1. vo výške0,20 % z ceny celej príslušnej Objednávky za každý deň omeškania s vykonaním lesníckej činnosti, bez ohľadu na rozsah omeškaného plnenia;ak celková výška pokuty podľa tohto písmena dosiahne 15 % z ceny príslušnej Objednávky alebo ak omeškanie presiahne 30 kalendárnych dní, ďalej sa uplatní zmluvná pokuta podľa písm. b), po prekročení 30 dní omeškania sa zmluvná pokuta podľa tohto písmena ďalej neuplatňuje,
     2. vo výške 15 % z ceny príslušnej čiastkovej Objednávky, ak omeškanie presiahne 30 kalendárnych dní,
     3. vo výške 1,0 % z ceny príslušnej čiastkovej Objednávky za každý deň omeškania s prebratím pracoviska alebo začatím prác,
     4. vo výške 3 % z ceny príslušnej čiastkovej Objednávky, ak dôjde k porušeniu technologického postupu alebo požiadaviek na kvalitu,
     5. vo výške 10 % z hodnoty neakceptovanej príslušnej čiastkovej Objednávky, ak Poskytovateľ bezdôvodne neakceptuje objednávku podľa článku 5 tejto Rámcovej dohody,
     6. vo výške 5 % z rozdielu medzi vysúťaženou cenou a hodnotou plnení podľa všetkých prijatých čiastkových Objednávok, v prípade odstúpenia od Rámcovej dohody z dôvodu podstatného porušenia zo strany Poskytovateľa,
     7. vo výške 1 000 EUR za každé porušenie povinnosti odstrániť vady podľa článku 10.5,
     8. vo výške 1 000 EUR za každé porušenie povinnosti mať uzatvorenú poistnú zmluvu podľa článku 11.4,
     9. vo výške 5 % z ceny príslušnej čiastkovej Objednávky, ak dôjde k porušeniu povinností ohľadom subdodávateľov podľa článku 9.6.
5. V prípade, ak Poskytovateľ poruší povinnosť zabezpečiť, že jeho subdodávatelia sú riadne zapísaní v registri partnerov verejného sektora, je Objednávateľ oprávnený uplatniť zmluvnú pokutu vo výške 5 000 EUR za každého jednotlivého subdodávateľa.
6. V prípade, ak dôvod na odstúpenie od Rámcovej dohody podľa § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov pretrváva, má Objednávateľ nárok na zmluvnú pokutu vo výške 1 000 EUR za každý deň trvania dôvodu.
7. V prípade omeškania Objednávateľa so zaplatením faktúry, má Poskytovateľ nárok na úrok z omeškania podľa § 369 ods. 2 zákona č. 513/1991 Zb. Obchodný zákonník.
8. Zaplatením zmluvnej pokuty nie je dotknutý nárok na náhradu škody, ktorá prevyšuje výšku zmluvnej pokuty.
9. Objednávateľ je oprávnený zmluvné pokuty kumulovať.
10. Zmluvné strany sa dohodli, že výšky zmluvných pokút uvedené v tejto Rámcovej dohode považujú za primerané s ohľadom na hodnotu a význam zabezpečovaných povinností.
11. Poskytovateľ je povinný zaplatiť zmluvné pokuty do 30 dní od doručenia výzvy na ich zaplatenie.

**Článok 13**

**Ukončenie Rámcovej dohody a odstúpenie od čiastkovej Objednávky**

1. Odstúpenie od čiastkovej Objednávky je možné len z dôvodov a za podmienok uvedených v tejto Rámcovej dohode. Odstúpenie musí mať písomnú formu, obsahovať jednoznačné odôvodnenie a byť doručené druhej zmluvnej strane. Právne účinky odstúpenia nastávajú dňom doručenia oznámenia druhej zmluvnej strane.
2. Objednávateľ je oprávnený odstúpiť od čiastkovej Objednávky najmä v prípade:
   * 1. omeškania Poskytovateľa s plnením činností podľa Objednávky o viac ako desať (10) pracovných dní,
     2. preukázaného poskytnutia vadného alebo nekvalitného plnenia, ktoré nebolo odstránené ani po výzve podľa článku 10,
     3. podstatného alebo opakovaného porušenia povinností Poskytovateľa podľa článku 4,7, 8, 9, 10, 11, 12 tejto Rámcovej dohody alebo príloh tejto Rámcovej dohody.
3. Ak okolnosti vylučujúce zodpovednosť (vyššia moc) trvajú nepretržite viac ako 90 dní, je ktorákoľvek zmluvná strana oprávnená odstúpiť od príslušnej čiastkovej Objednávky. Táto možnosť odstúpenia sa nevzťahuje na prípady, keď bolo plnenie už začaté a čiastočne realizované; v takých prípadoch sa uplatní postup podľa bodu 13.6.
4. Odstúpenie od Rámcovej dohody je možné v prípade podstatného porušenia jej ustanovení jednou zo zmluvných strán. Podstatné porušenie sa považuje za dôvod na odstúpenie podľa § 344 a nasl. Obchodného zákonníka. Takýmto porušením sú najmä prípady uvedené v článkoch 9.6, 10.5, 11.4 a 12.4 písm. f) tejto dohody, pričom tento výpočet nie je vyčerpávajúci.
5. Rámcovú dohodu možno ukončiť aj písomnou dohodou zmluvných strán, a to k dátumu uvedenému v tejto dohode alebo k inému dohodnutému dňu.
6. Odstúpenie od čiastkovej Objednávky nemá vplyv na právo Objednávateľa uplatniť si voči Poskytovateľovi nárok na zmluvnú pokutu podľa článku 12 tejto Rámcovej dohody, ako ani nárok na náhradu škody v plnom rozsahu, ktorá mu v súvislosti s porušením povinností Poskytovateľa vznikla.
7. Doručovanie odstúpenia sa spravuje spôsobom doručovania uvedeným v tejto Rámcovej dohode. Ak nie je osobitne upravené, považuje sa zásielka za doručenú aj pri márnom pokuse o doručenie na poslednú známu adresu uvedenú v záhlaví Rámcovej dohody.
8. Zmluvné strany sa dohodli, že po ukončení platnosti tejto Rámcovej dohody nezanikajú:
   * 1. nároky vyplývajúce zo zodpovednosti za vady podľa článku 10,
     2. nároky na úhradu už vykonaných výkonov,
     3. nároky na zmluvné pokuty, úroky z omeškania a náhradu škody podľa článku 10.8 a článku 12 tejto Rámcovej dohody,

**Článok 14**

**Vyššia moc a prerušenie prác**

1. Zmluvné strany sa dohodli, že nenesú zodpovednosť za čiastočné alebo úplné nesplnenie svojich povinností podľa tejto Rámcovej dohody, ak je toto nesplnenie dôsledkom vyššej moci. Počas trvania vyššej moci sa zmluvné lehoty, najmä lehoty na plnenie Objednávok, primerane predlžujú o dobu jej trvania, pokiaľ sa zmluvné strany nedohodnú inak.
2. Vyššou mocou sa rozumejú mimoriadne, nepredvídateľné a neodvrátiteľné okolnosti, ktoré vznikli po uzatvorení Rámcovej dohody a zmluvná strana, ktorá je ich účinkom postihnutá, im nemohla zabrániť, ani ich odvrátiť. Za vyššiu moc sa považujú najmä:

* živelná pohroma (napr. záplavy, zemetrasenie, zosuv pôdy),
* vojna, vojnové udalosti, občianske nepokoje, povstania, sabotáže, štrajky, teroristické činy,
* pandémie, epidémie, vyhlásený núdzový alebo výnimočný stav,
* rozhodnutia alebo opatrenia prijaté orgánmi verejnej moci, ktoré znemožňujú alebo podstatne sťažujú plnenie povinností podľa tejto Rámcovej dohody.

1. Ak účinky vyššej moci trvajú nepretržite dlhšie ako deväťdesiat (90) kalendárnych dní, je každá zmluvná strana oprávnená odstúpiť od príslušnej čiastkovej Objednávky, prípadne od tej časti Rámcovej dohody, ktorá ešte nebola splnená. V prípade, že práca bola už čiastočne vykonaná, plnenie a práva z neho vyplývajúce zostávajú nedotknuté. Odstúpenie sa riadi podmienkami podľa článku 13 tejto Rámcovej dohody.
2. Zmluvná strana, ktorá sa odvoláva na vyššiu moc, je povinná bezodkladne, najneskôr do desiatich (10) kalendárnych dní odo dňa, kedy sa o nej dozvedela alebo mohla dozvedieť, písomne oznámiť druhej zmluvnej strane vznik takejto okolnosti, jej predpokladané trvanie a rozsah vplyvu na plnenie záväzkov.

**Článok 15**

**Protikorupčné ustanovenia**

1. Poskytovateľ sa zaväzuje dodržiavať všetky platné právne predpisy upravujúce zákaz korupcie, ako aj zásady protikorupčného správania sa počas celej doby trvania tejto Rámcovej dohody a pri jej plnení.
2. Poskytovateľ podpisom tejto Rámcovej dohody vyhlasuje, že sa oboznámil s Protikorupčnou politikou Objednávateľa, ktorá je zverejnená na webových sídlach : <https://www.mpsr.sk/protikorupcna-politika-a-nahlasovanie-korupcie/407>; <https://www.mpsr.sk/oznamovanie-protispolocenskej-cinnosti/464>), a zaväzuje sa rešpektovať ich obsah a princípy.
3. Poskytovateľ zároveň vyhlasuje, že:
   * 1. rozumie pojmu korupcie a jej formám v zmysle trestnoprávnych aj etických pravidiel,
     2. zdrží sa akejkoľvek formy korupčného správania v súvislosti s touto Rámcovou dohodou,
     3. poskytne Objednávateľovi potrebnú súčinnosť pri preverovaní podozrení z korupcie,
     4. bezodkladne oznámi Objednávateľovi akékoľvek podozrenie z korupcie a poskytne súčinnosť pri preskúmavaní tohto oznámenia,
     5. nie je v konflikte záujmov so zamestnancami Objednávateľa, ktorý by mohol ovplyvniť priebeh a kvalitu plnenia.
4. V prípade porušenia tohto článku je Objednávateľ oprávnený:
   * 1. odstúpiť od Rámcovej dohody s okamžitou platnosťou, pričom Poskytovateľ nemá nárok na žiadnu ďalšiu kompenzáciu ani plnenie, okrem úhrady za riadne a preukázateľne splnené plnenia vykonané do dňa doručenia oznámenia o odstúpení,
     2. požadovať náhradu škody, ktorá vznikla v dôsledku porušenia tohto článku, pričom Poskytovateľ je povinný túto škodu nahradiť do desiatich (10) kalendárnych dní odo dňa doručenia výzvy.

**Článok 16**

**Ochrana osobných údajov**

1. Zmluvné strany vyhlasujú, že majú zavedenú štandardnú ochranu osobných údajov, ktorá spočíva v uplatňovaní primeraných technických a organizačných opatrení na zabezpečenie spracúvania osobných údajov na konkrétny účel, pri súčasnom dodržiavaní zásady minimalizácie údajov, rozsahu ich spracúvania, doby uchovávania a dostupnosti. Zmluvné strany spracúvajú osobné údaje v súlade s nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov.
2. Zmluvné strany sú povinné zabezpečiť, aby informácie a údaje, na ktoré sa vzťahuje ochrana osobných údajov, boli sprístupnené výlučne dotknutej osobe, ktorej sa týkajú, alebo inej osobe len v súlade s platnou legislatívou o ochrane osobných údajov.

**Článok 17**

**Záverečné ustanovenia**

1. Túto Rámcovú dohoda je možné zmeniť alebo dopĺňať len písomnými, vzostupne očíslovanými dodatkami podpísanými oprávnenými zástupcami zmluvných strán, za podmienky, že uzatvorenie takéhoto dodatku je v súlade s príslušnými ustanoveniami ZoVO. To neplatí v prípadoch, kde táto zmluva výslovne umožňuje jednostranné oznámenie druhej zmluvnej strane, najmä v prípade zmien kontaktných osôb alebo iných administratívnych údajov, ktoré nemajú vplyv na predmet a plnenie tejto zmluvy.
2. Pokiaľ nebolo v tejto Rámcovej dohode dohodnuté niečo iné, riadia sa právne vzťahy a pomery z tejto Rámcovej dohody vyplývajúce a vznikajúce všeobecne záväznými právnymi predpismi platnými v SR, najmä zákonom č. 513/1991 Zb. Obchodný zákonník.
3. Táto Rámcová dohoda je povinne zverejňovaná podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Rámcová dohoda vrátane jej príloh bude zverejnená v Centrálnom registri zmlúv vedenom Úradom vlády SR.
4. Táto Rámcová dohoda nadobúda platnosť dňom jej podpisu zmluvnými stranami a účinnosť dňom nasledujúcim po jej zverejnení v Centrálnom registri zmlúv v zmysle § 5a zákona č. 211/2000 Z. z. a § 47a Občianskeho zákonníka.
5. Ak sa niektoré ustanovenie tejto Rámcovej dohody ukáže ako neplatné, neúčinné alebo nevykonateľné, nebude to mať vplyv na platnosť ostatných ustanovení. Zmluvné strany sa zaväzujú bezodkladne nahradiť takéto ustanovenie novým, ktoré bude čo najviac zodpovedať účelu pôvodného ustanovenia.
6. Táto Rámcová dohoda je vyhotovená v šiestich (6) rovnopisoch, z ktorých Objednávateľ obdrží tri (3) vyhotovenia a každý Poskytovateľ jedno (1) vyhotovenie.
7. Účastníci dohody sa zaväzujú strpieť výkon kontroly, auditu alebo overovania oprávnenosti výdavkov súvisiacich s plnením tejto Rámcovej dohody zo strany oprávnených subjektov SR a EÚ a poskytnúť im všetku požadovanú súčinnosť. Oprávnenými osobami sú najmä:
   * 1. Ministerstvo dopravy a výstavby SR a ním poverené osoby (auditné útvary),
     2. Ministerstvo školstva, vedy, výskumu a športu SR a ním poverené osoby (auditné útvary),
     3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
     4. Orgán auditu, jeho spolupracujúce orgány a osoby poverené na výkon kontroly / auditu,
     5. Splnomocnení zástupcovia Európskej Komisie a Európskeho dvora audítorov,
     6. Orgán zabezpečujúci ochranu finančných záujmov EÚ,
     7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ.
8. Zmluvné strany sa dohodli, že všetky písomnosti, ktoré sa podľa tejto Rámcovej dohody vyžaduje doručiť písomne na adresu zmluvnej strany, budú doručované na adresu uvedenú v záhlaví tejto Rámcovej dohody, ak nie je v konkrétnom ustanovení Rámcovej dohody uvedené inak. Písomnosti budú doručované osobne alebo prostredníctvom pošty doporučene, pričom zásielka (písomnosť) sa bude považovať za doručenú dňom jej prevzatia adresátom – zmluvnou stranou, dňom, kedy zmluvná strana odmietne osobne doručovanú alebo poštou doručovanú zásielku prevziať, alebo dňom, kedy pošta vráti doručovanú zásielku odosielajúcej zmluvnej strane ako nevyžiadanú v odbernej (úložnej) lehote alebo s oznámením adresát neznámy, prípadne ako zásielku nedoručenú.
9. V prípadoch, kedy sa podľa tejto Rámcovej dohody výslovne nevyžaduje písomné doručovanie na adresu zmluvnej strany, postačuje doručovanie e-mailom kontaktným osobám definovaným v článku 7 bod 7.9 tejto Rámcovej dohody. Ak je na strane Objednávateľa alebo Poskytovateľa určených viacero kontaktných osôb, dokument alebo písomnosť sa musí zaslať všetkým týmto kontaktným osobám a považuje sa za doručený okamihom doručenia potvrdenia o doručení e-mailu ktorejkoľvek z nich. Ak na základe doručenia majú plynúť lehoty podľa tejto Rámcovej dohody, tieto začínajú plynúť od okamihu doručenia potvrdenia o doručení e-mailu prvej z nich. Písomnosti doručené elektronicky v súlade s týmto bodom majú rovnakú právnu relevanciu ako písomnosti doručené v listinnej podobe, pokiaľ Rámcová dohody výslovne neustanovuje inak. Za potvrdenie o doručení e-mailu sa na účely tejto Rámcovej dohody považuje potvrdenie poštového servera odosielateľa o úspešnom doručení správy na e-mailovú schránku príjemcu. E-mail sa považuje za doručený okamihom jeho uloženia do schránky príjemcu, bez ohľadu na to, kedy ho príjemca prečíta.
10. Všetky spory, ktoré vzniknú z tejto Rámcovej dohody, vrátane sporov o jej platnosť, výklad alebo ukončenie sa účastníci Rámcovej dohody zaväzujú prednostne riešiť vzájomnými zmierovacími rokovaniami a dohodami oprávnených zástupcov účastníkov Rámcovej dohody. V prípade, že sa vzájomné spory účastníkov Rámcovej dohody vzniknuté v súvislosti s plnením záväzkov podľa tejto Rámcovej dohody alebo v súvislosti s ňou nevyriešia, účastníci Rámcovej dohody sa dohodli a súhlasia, že všetky spory vzniknuté z tejto Rámcovej dohody budú riešené na miestne a vecne príslušnom súde SR podľa právneho poriadku SR.
11. Zmluvné strany vyhlasujú, že túto Rámcovú dohodu uzatvárajú slobodne, vážne, nie v tiesni ani za nápadne nevýhodných podmienok, po dôkladnom oboznámení sa s jej obsahom, ktorému rozumejú a s ktorým súhlasia.
12. Neoddeliteľnou súčasťou tejto Rámcovej dohody sú nasledovné prílohy:

* Príloha č. 1 – Zoznam lesníckych činností s cenovou špecifikáciou verejného obstarávania
* Príloha č. 2 – Zmluvné podmienky pre vykonávanie lesníckych činností podľa Rámcovej dohody
* Príloha č. 3 – Vzor Zákazkového listu
* Príloha č. 4 – Zoznam subdodávateľov

**Za Objednávateľa: Za Poskytovateľa 1:**

Vo Zvolene dňa .................. V ............................... dňa .................

................................................ ...................................................

**Národné lesnícke centrum**

Bc. Ing. Ľuboš Halvoň, PhD.

generálny riaditeľ

**Za Poskytovateľa 1:**

V ............................... dňa .................

......................................................

**Za Poskytovateľa 2:**

V ............................... dňa .................

......................................................

**Za Poskytovateľa 3:**

V ............................... dňa .................

......................................................