**Príloha č. 1 :** Zoznam lesníckych činností

|  |  |  |  |  |
| --- | --- | --- | --- | --- |
| **Kód činnosti** | **Názov činnosti** | **Vecný popis činnosti** | **Jednotková cena** *(podľa Návrhu na plnenie kritérií)* | **Iné** |
| 1 (011) | Obnova lesa | Zalesňovanie sadbou alebo výsevom lesných drevín. |  |  |
| 2 (012) | Spolupôsobenie pri prirodzenej obnove | Podpora prirodzenej obnovy (napr. uvoľnenie zápoja, odstránenie buriny alebo nevhodných drevín). |  |  |
| 3 (015) | Čistenie plôch po ťažbe | Odstraňovanie zvyškov po ťažbe, pňov, krovín a nečistôt z plôch určených na obnovu. |  |  |
| 4 (016) | Ošetrovanie mladých lesných porastov (MLP) | Starostlivosť o mladé lesné porasty (napr. uvoľňovanie, odstránenie poškodených jedincov). |  |  |
| 5 (017) | Ochrana MLP pred burinou | Odstraňovanie buriny alebo konkurenčnej vegetácie v mladých porastoch. |  |  |
| 6 (018) | Ochrana MLP pred zverou | Aplikácia repelentov, ochranné nátery, inštalácia chráničov proti zveri. |  |  |
| 7 (019) | Oplocovanie MLP | Výstavba dočasného alebo trvalého oplotenia mladých porastov na ochranu pred zverou. |  |  |
| 8 (020) | Odstraňovanie tenčiny a krov | Likvidácia nežiaducich drevín, náletov a krovín narúšajúcich vývoj cieľového porastu. |  |  |
| 9 (025) | Prečistky | Výchovné zásahy do porastov pred prebierkami, zamerané na podporu kvalitných jedincov. |  |  |
| 10 (026) | Celoplošná príprava pôdy | Príprava pôdy pred obnovou lesa (napr. orba, rozrušenie pôdy, odstránenie zvyškov). |  |  |
| 11 (028) | Ochrana lesného porastu (LP) | Všeobecné ochranné opatrenia proti škodcom, chorobám, živelným pohromám alebo zveri. |  |  |
| 12 (035) | Prečistky vyvetvovanie | Odstraňovanie spodných alebo poškodených konárov pre podporu kvality kmeňov. |  |  |
| 13 (111) | Prebierky | Výchovné zásahy v porastoch do 50 rokov zamerané na redukciu hustoty a podporu perspektívnych stromov. |  |  |

Pri vykonávaní lesníckych činností podľa Rámcovej dohody je Poskytovateľ povinný postupovať v najmä v súlade so zákonom č. 326/2005 Z. z. o lesoch, zákonom č. 138/2010 Z. z. o lesnom reprodukčnom materiáli a o zmene a doplnení niektorých zákonov, vyhláškou č. 453/2006 Z. z., ktorou sa vykonávajú niektoré ustanovenia zákona o lesoch, vyhláškou č. 501/2010 Z. z., ktorou sa ustanovujú podrobnosti o produkcii lesného reprodukčného materiálu a jeho uvádzaní na trh, vyhláškou č. 232/2006 Z. z., ktorou sa ustanovujú podrobnosti o hospodárskej úprave lesov, a vyhláškou č. 297/2011 Z. z., ktorou sa ustanovujú podrobnosti o ochrane lesa, ako aj v súlade s platnými metodickými usmerneniami, odbornými štandardmi a pokynmi Objednávateľa alebo ním poverenej osoby.

Pre potreby riadneho plnenia tejto Rámcovej dohody a jej príloh sa používajú odborné pojmy a skratky vychádzajúce z lesníckej terminológie, ako aj zo všeobecne záväzných právnych predpisov, najmä zo zákona č. 326/2005 Z. z. o lesoch v znení neskorších predpisov, jeho vykonávacích vyhlášok a súvisiacich dokumentov (napr. Programy starostlivosti o lesy – PSL).

Skratky ako JPRL (jednotka priestorového rozdelenia lesa) a LC (lesný celok) sa používajú v zmysle odborných štandardov schválených Ministerstvom pôdohospodárstva a rozvoja vidieka SR.

Skratky drevín (napr. BK – buk lesný, SM – smrek obyčajný, DB – dub zimný, JD – jedľa biela a pod.) vychádzajú z prílohy č. 1 k zákonu č. 138/2010 Z. z. o lesnom reprodukčnom materiáli.

Skratka MLP (mladé lesné porasty) pre účely tejto Rámcovej dohody označuje porasty spravidla vo veku do 40 rokov, ktoré ešte nedosiahli štádium prebierok a ktoré si vyžadujú pravidelnú výchovu a ochranu primeranú ich vývojovému štádiu.

Na účely tejto Rámcovej dohody sa používané jednotky merania vykladajú nasledovne: ha = hektár, m² = meter štvorcový, m³ = meter kubický, bm = bežný meter, ks = kus.

**Za Objednávateľa: Za Poskytovateľa:**

V ………………………………… dňa .................. V ……………………………………. Dňa .....................